### | | | | --- | --- | | | | | --- | | **Byråd** 26. marts 2019 Sagsnr. 710-2019-11647 Dok.nr. 710-2019-61182 Sagsbehandler DPERMI | | 41.                 Pulje til etablering af læge- og sundhedshuse - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet
skal i denne sag tage stilling til puljeansøgning til Sundheds- og Ældreministeriets
pulje til etablering af læge- og sundhedshuse.

Sundheds-
og Ældreministeriet har opslået en pulje på 207,6 mio. kroner til etablering af
læge- og sundhedshuse. Ansøgningsfristen til puljen er 20. marts 2019, men
ansøgningen fremsendes med forbehold for Byrådets godkendelse.

I
puljeopslaget er det angivet, at der kan søges om følgende:

·
Midler til etablering, renovering eller udbygning af moderne
lægehuse og sundhedshuse, hvor alment praktiserende læger og evt. andre
relevante faggrupper, f.eks. speciallæger og kommunale sundhedstilbud, arbejder
sammen i større enheder

·
Midler til indkøb af nødvendigt udstyr til varetagelse af
behandlingsopgaverne i læge- og sundhedshusene.

Social
og Sundhed foreslår, at Favrskov Kommune søger om midler til:

·
Etablering af egen indgang til [adresse], Hinnerup

·
Etablering af sti, som vil forbinde sundhedscentret på
Esmarelda Koch med de private sundhedsaktører (der er beliggende på den modsatte
side af [adresse])

·
Etablering af 20 kommunale parkeringspladser (beliggende i
området ved de private sundhedsaktører på [adresse] i Hinnerup)

·
Etablering af to ekstra sundhedsklinikker i [adresse], Hammel

·
Videoudstyr til kommunikation mellem de fire sundhedscentre og regionens
hospitaler

·
Udstyr til fx undersøgelser og udredning af borgerne i de fire
sundhedscentre.

**VURDERING**

Borgerne lever længere og længere, men med den stigende
alder øges også risikoen for en eller flere kroniske sygdomme. Den demografiske
udvikling sætter derfor sundhedsvæsenet under pres, fordi flere og flere får
brug for behandling, hjælp og pleje. Samtidig kommer der til stadighed nye
behandlingsmuligheder, som ligeledes øger presset på hospitalerne. Det betyder,
at kommunerne og de praktiserende læger fremadrettet skal varetage stadig flere
opgaver, der indtil nu har været løst på hospitalerne. Det vil stille krav om
et styrket samarbejde mellem Favrskov Kommune, de praktiserende læger og
hospitalerne.

I
Hinnerup vil en stiforbindelse mellem sundhedscentret og de private
sundhedsaktører på [adresse] skabe en ”sundhedscamp”, hvor borgerne kan få
afklaret og løst en stor del af deres sundhedsproblematikker. Egen indgang til
sundhedscentret kombineret med etablering af ekstra parkeringspladser i
forbindelse med lægehusene og det nyopførte private sundhedshus på [adresse]
vil øge tilgængeligheden til sundhedstilbuddene for borgerne.

Formålet
med at etablere sundhedscentre fordelt rundt i [adresse] var, at
borgerne i højere grad skulle have mulighed for at gøre brug af sundhedstilbud
i eget miljø og i sammenhæng med øvrige kommunale tilbud. Det har haft den positive
effekt, at der generelt er et pres på anvendelsen af de fire kommunale
sundhedscentres lokaler.

Således
opleves der i [adresse], Hammel en stigende efterspørgsel på de klinikker, hvor
borgerne undersøges af forskelligt sundhedspersonale. Denne tendens forventes
at blive forstærket med den fortsatte udflytning af opgaver fra det
specialiserede sundhedsvæsen til det nære sundhedsvæsen. Etableringen af ekstra
klinikker i [adresse] vil medvirke til at lette presset på lokalerne. Endvidere
kan de ekstra lokaler stilles til rådighed på markedsvilkår, fx for de
praktiserende læger. Det kan oplyses, at begge lægepraksisser i Hammel er
lukket for tilgang af patienter, hvilket blandt andet skyldes manglende
konsultationsrum.

Region
[adresse] har besluttet, at borgerne fremover i højere grad skal behandles
ambulant frem for at blive indlagt på hospitalet. Set i det lys, samtidig med
den udvikling af arbejdsopgaver, der flyttes til det nære sundhedsvæsen, må det
forventes, at Favrskov Kommune får flere udrednings- og behandlingsopgaver i
fremtiden.

Videoudstyr
og udstyr til fx undersøgelser og udredning på sundhedscentrene vil give
mulighed for, at borgerne tilbydes relativt ukomplicerede behandlinger og
kontroller i deres eget nærområde. Videokontakten mellem sundhedscenter og
ambulatoriet vil give mulighed for vejledning fra en speciallæge eller
sygeplejerske i ambulatoriet med henblik på løbende at kunne justere og
optimere behandlingen.

Det
udstyr, som foreslås anskaffet, vil ligeledes kunne stilles til rådighed for de
privatpraktiserende læger.

Social
og Sundhed vurderer, at en ansøgning med ovennævnte indhold vil give et bedre
sundhedstilbud til borgerne i [adresse]. Samtidig vil det betyde, at
Favrskov Kommune fortsat er på forkant med de opgaver, det må forventes, der
fremover skal løses i den kommunale sundhedsindsats.

**ØKONOMI**

Det fremgår af puljeopslaget, at der må forventes en
egenfinansiering. Størrelsen af denne fremgår ikke. Social og Sundhed vurderer
på baggrund af regeringens udspil til den nye sundhedsreform, at ca. 25 % af
udgifterne skal egenfinansieres.

Social
og Sundhed har i samarbejde med Teknik og Kultur estimeret udgifterne til det
udstyr og anlæg puljeansøgningen indeholder.

De estimerede udgifter fordeler sig således:

|  |  |
| --- | --- |
| **Anlæg/udstyr** | **Forventet pris** |
| Egen indgang, sti og 20 kommunale parkeringspladser i Hinnerup | 1.400.000 kr. |
| To sundhedsklinikker i [adresse], Hammel | 2.000.000 kr. |
| Udstyr til udredning | 350.000 kr. |
| Udstyr til træning | 500.000 – 1.000.000 kr. |
| Udstyr til virtuelle ambulatoriebesøg | 100.000 kr. |
| **I alt** | 4.350.000 kr. – 4.850.000 kr. |

Såfremt
puljeansøgningen imødekommes i sin helhed bliver de kommunale udgifter således
mellem 1-1,2 mio. kr.

**Inddragelse**

Social-
og Sundhedsudvalget blev på mødet 5. februar 2019 præsenteret for puljeopslaget
og tilkendegav, at der skal fremsendes en puljeansøgning.

Social
og Sundhed har efterfølgende haft møde med det Kommunalt lægelige udvalg i
Favrskov Kommune 19. februar 2019. Lægerne tilkendegav, at de var positive over
for et tættere samarbejde og vil gerne støtte op om [adresse]
puljeansøgning.

**INDSTILLING**

Direktøren for Social og Sundhed indstiller til Byrådet:

1.      At
der fremsendes ansøgning med det skitserede indhold til Sundheds- og Ældreministeriets
pulje til etablering af læge- og sundhedshuse.

**BESLUTNING**

***Social- og Sundhedsudvalget, 5. marts 2019:***

Fraværende:Ruth Poulsen

Indstilles godkendt.

***Økonomiudvalget, 19. marts 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Kort over stiforbindelse og parkeringspladser ved [adresse], [adresse] 710-2019-42748 |